CELEX: 32008R1068
Language: lv
Date: 2008-10-30 00:00:00
Title: Komisijas Regula (EK) Nr. 1068/2008 ( 2008. gada 30. oktobris ), ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā ( Taureau de Camargue (ACN))

31.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 290/8
            
         
      KOMISIJAS REGULA (EK) Nr. 1068/2008
   (2008. gada 30. oktobris),
   ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (Taureau de Camargue (ACN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu un minētās regulas 17. panta 2. punktu Komisija izvērtēja Francijas lūgumu apstiprināt grozījumu specifikācijas elementos aizsargātam cilmes vietas nosaukumam Taureau de Camargue, kas reģistrēts ar Komisijas Regulu (EK) Nr. 2036/2001 (2).
            
         
               (2)
            
            
               Iesniegtā lūguma mērķis ir izdarīt grozījumus specifikācijā attiecībā uz izcelsmes pierādījumu un ražošanas metodi. Lai uzlabotu izsekojamību, kā arī lai nodrošinātu nosaukuma kontroli un uzlabojumu, saimniecībām jāizpilda deklarācija par piemērotību produkta ražošanai ar šādu aizsargāto nosaukumu. Kas attiecas uz ražošanas metodi, izrādās, ka attiecīgās sugas teles, no kurām iegūst produktu, kuru ražo ar aizsargāto nosaukumu, tās audzējot atbilstīgi aizsargātā cilmes nosaukuma specifikācijai, nesasniedz 100 kg svaru, lai gan liemeņi specifikācijai atbilst un tā rezultātā tos var attiecīgi marķēt ar aizsargāto nosaukumu. Ir jāatzīst, ka 18 līdz 30 mēnešu vecu teļu liemeņu svars ir vismaz 85 kg.
            
         
               (3)
            
            
               Komisija pārbaudīja minēto grozījumu un secināja, ka tas ir pamatots. Tā kā grozījums Regulas (EK) Nr. 510/2006 9. panta nozīmē ir maznozīmīgs, Komisija to var apstiprināt, nepiemērojot minētās regulas 5., 6. un 7. pantā izklāstīto procedūru.
            
         
               (4)
            
            
               Atbilstīgi Regulas (EK) Nr. 1898/2006 (3) 18. panta 2. punktam un saskaņā ar Regulas (EK) Nr. 510/2006 17. panta 2. punktu specifikācijas kopsavilkums ir jāpublicē,
            
         IR PIEŅĒMUSI ŠO REGULU.
   1. pants
   Aizsargāta cilmes vietas nosaukuma Taureau de Camargue specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 30. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp.
   
      (2)  OV L 275, 18.10.2001., 9. lpp.
   
      (3)  OV L 369, 23.12.2006., 1. lpp.
   
      I PIELIKUMS
      Aizsargāta cilmes vietas nosaukuma Taureau de Camargue specifikācijā apstiprina šādus grozījumus:
      
                   
               
               
                  
                     Pozīcijā “Izcelsmes apliecinājums”
                  
                  Pēc otrā teikuma pievieno šādu teikumu:
                  
                     “Lai varētu ražot produktu ar aizsargātu nosaukumu, saimniecībām (ganāmpulkiem vai lopkopības saimniecībām), kurās jābūt dzimušiem un audzētiem dzīvniekiem, kuru gaļa paredzēta ar aizsargāto nosaukumu apzīmētā produkta ražošanai, jāizpilda deklarācija par piemērotību.”
                  
               
            
                   
               
               
                  
                     Pozīcijā “Ražošanas metode”
                  
                  Pēc vārdiem “Fiskālos nolūkos liemeņu svars nedrīkst būt mazāks par 100 kg” pievieno šādu tekstu:
                  
                     “izņemot 18 līdz 30 mēnešus vecas teles, kurām šis noteiktais svars ir 85 kg.”
                  
               
            
   
      II PIELIKUMS
      KOPSAVILKUMS
      
         Padomes Regula (EK) Nr. 510/2006
      
      “TAUREAU DE CAMARGUE”
      EK Nr.: FR-PDO-105-0041/30.3.2006.
      ACN (X) AĢN ( )
      Šis kopsavilkums nosaka galvenos produkta specifikācijas elementus informācijas nolūkā.
      1.   Atbildīgais departaments dalībvalstī
      
                  Nosaukums
               
               
                  :
               
               
                  
                     Institut National des Appellations d’Origine
                  
               
            
                  Adrese
               
               
                  :
               
               
                  
                     51, rue d’Anjou, F-75008 PARIS
                  
               
            
                  Tālr.
               
               
                  :
               
               
                  (33) 1 53 89 80 00
               
            
                  Fakss
               
               
                  :
               
               
                  (33) 1 42 25 57 97
               
            
                  E-pasts
               
               
                  :
               
               
                  info@inao.gouv.fr
               
            2.   Grupa
      
                  Nosaukums
               
               
                  :
               
               
                  
                     Syndicat de défense et de Promotion de la viande AOC Taureau de Camargue
                  
               
            
                  Adrese
               
               
                  :
               
               
                  
                     Mas du Pont de Rousty, F-13200 ARLES
                  
               
            
                  Tālr.
               
               
                  :
               
               
                  (33) 4 90 97 10 40
               
            
                  Fakss
               
               
                  :
               
               
                  (33) 4 90 97 12 07
               
            
                  E-pasts
               
               
                  :
               
               
                  —
               
            
                  Sastāvs
               
               
                  :
               
               
                  ražotāji/pārstrādātāji (X) citi ( )
               
            3.   Produkta veids
      
                  1.1. grupa.
               
               
                  Svaiga gaļa un subprodukti
               
            4.   Specifikācija (Regulas (EK) Nr. 510/2006 4. panta 2. punkta prasību kopsavilkums)
      
      4.1.   Nosaukums
      “Taureau de Camargue”
      4.2.   Apraksts
      Svaiga gaļa, kas iegūta no vietējo sugu vīriešu vai sieviešu kārtas dzīvniekiem, kuri atnesušies, audzēti, kauti un sadalīti konkrētajā ģeogrāfiskajā apgabalā. Camargue buļļu gaļu raksturo tā spilgti sarkanā krāsa, tā ir mīksta un trekna.
      4.3.   Ģeogrāfiskais apgabals
      
         Camargue, kas atbilst teritorijai trīs departamentos: Bouches du Rhône, Gard un Hérault. Šajā ģeogrāfiskajā apgabalā ir norobežota mitrzemes platība, kurā dzīvniekiem jāuzturas vismaz sešus mēnešus.
      4.4.   Izcelsmes apliecinājums
      Vissenākais dokuments, kurā pieminēts Taureau de Camargue, ir piedēvējams Senès bīskapam Quiqueran de Beaujeu un tiek datēts ar 1551. gadu. Kopš tā laika daudzos dokumentos ir atrodamas atsauces uz šīs liellopu populācijas un to audzēšanas metožu oriģinalitāti, kuru galvenais nolūks ir buļļu audzēšana cīņu spēļu nolūkā. Lai varētu ražot produktu ar aizsargātu nosaukumu, saimniecībām (ganāmpulkiem vai lopkopības saimniecībām), kurās jābūt dzimušiem un audzētiem dzīvniekiem, kuru gaļa paredzēta ar aizsargāto nosaukumu apzīmētā produkta ražošanai, jāizpilda deklarācija par piemērotību. Katrs dzīvnieks tiek identificēts un atsevišķi ierakstīts uzskaites grāmatā vai saimniecības reģistrā. Kautuvēm un sadales uzņēmumiem ir obligāti jāizdara ieraksti reģistrā, kas atspoguļo ievestos un izvestos dzīvniekus, lai nodrošinātu dzīvnieku izsekojamību, līdz tie nonāk pie patērētāja.
      4.5.   Ražošanas metode
      Vietējo sugu dzīvniekiem (raço di biou, de combat vai šo divu sugu krustojums) jābūt dzimušiem, audzētiem, kautiem un sadalītiem konkrētajā ģeogrāfiskajā apgabalā. Dzīvniekus audzē brīvībā, brīvās turēšanas apstākļos, ekstensīvi, lai saglabātu šo dzīvnieku īpatnības, kuras tie ieguvuši, augot savvaļā. Barību šie dzīvnieki galvenokārt uzņem ganībās. Dzīvnieki vismaz sešus mēnešus gadā uzturas mitrzemju teritorijā. Dzīvnieki jākauj nekavējoties pēc to atvešanas. Fiskālos nolūkos liemeņu svars nedrīkst būt mazāks par 100 kg, izņemot 18 līdz 30 mēnešus vecas teles, kurām šis noteiktais svars ir 85 kg. To liemeņiem jābūt spilgti sarkanā krāsā. Liemeņus nedaudz notecina. Liemeņu nogatavināšanai kautuvē jāilgst vismaz 48 stundas, bet ne ilgāk kā piecas dienas.
      4.6.   Saikne
      
         Taureaux de Camargue izcelsme ir vietējās tradicionālās sugas, kas īpaši piemērotas līdzenajai Camargue videi, kuru raksturo liela ūdens koncentrācija. Audzēti brīvībā, Camargue buļļi vismaz sešus mēnešus ganās šo mitrzemju apgabala ganībās, kuru raksturo īpaša ekosistēma. Šo sugu strauji uzbudināmā un agresīvā daba nevainojami atbilst šo dzīvnieku nolūkam un garantē to gaļai tai raksturīgās īpašības.
      4.7.   Kontroles organizācija
      
                  Nosaukums
               
               
                  :
               
               
                  
                     Institut National des Appellations d’Origine
                  
               
            
                  Adrese
               
               
                  :
               
               
                  
                     51, rue d’Anjou, F-75008 PARIS
                  
               
            
                  Tālr.
               
               
                  :
               
               
                  (33) 1 53 89 80 00
               
            
                  Fakss
               
               
                  :
               
               
                  (33) 1 42 25 57 97
               
            
                  E-pasts
               
               
                  :
               
               
                  info@inao.gouv.fr
               
            
                  Nosaukums
               
               
                  :
               
               
                  
                     DGCCRF
                  
               
            
                  Adrese
               
               
                  :
               
               
                  
                     59, Bd V. Auriol, F-75703 PARIS Cedex 13
                  
               
            
                  Tālr.
               
               
                  :
               
               
                  (33) 1 44 87 17 17
               
            
                  Fakss
               
               
                  :
               
               
                  (33) 1 44 97 30 37
               
            
         DGCCRF ir Ekonomikas, finanšu un rūpniecības ministrijas dienests.
      4.8.   Marķējums
      Liemeņiem un izcirstajiem gabaliem pievieno identifikācijas marķējumu, kurā precizēts nosaukums, kaušanas numurs, precīzs saimniecības nosaukums, sadales uzņēmuma vai kautuves nosaukums un adrese.